ગઢ અને કિલ્લાઓનો ઈતિહાસ ખુબજ રસપ્રદ છે. ગઢ અને કિલ્લાઓનો ઈતિહાસ સમજવા માટે તેની ઉપયોગીતા જાણવી ખુબજ જરૂરી છે. કિલ્લો એક પ્રકારે પથ્થર અને માટીનું ચણતર છે જેમાં માનવ સમુદાય યુદ્ધ દરમિયાન આશ્રય લેતા હતા. આક્રમણ કરનારી સેના કિલ્લાની બહાર પડાવ નાખે ત્યારે કિલ્લાની અંદર વસવાટ કરનાર લોકો પાસે પૂરતા પ્રમાણમાં અનાજ અને પાણી ની વ્યવસ્થા રહેતી જેથી કરીને તેઓ આક્રમણકારો સામે ટકી શકતા.